Demény Ottó (festő)
Demény Ottó (1906-ig Goldschmied, egyes visszaemlékezésekben bujkáláshoz használt álnevén Schiermeister Dávid) (Budapest, 1896. december 12. – Lengyelország, 1919. október) magyar festő, grafikus, háborúellenes aktivista, Demény Pál bátyja.

Családja 

Liberális polgári családból származott, amelynek kiterjedt rokonságához tartozott Jászi Oszkár és Madzsar József családja is. Apai nagyszülei Goldschmied Jakab és Silberberg Ilona voltak. Szülei Goldschmied (1906-tól Demény) Adolf (közéletben Andor) posztókereskedő, tőzsdeügynök és Goldschmied Aranka. Testvérei Demény Pál és Imre voltak.

Életpályája 

A reáliskolát abbahagyta, és egy műbútor-asztalosnál készített terveket, majd 1916-tól a Budapesti Képzőművészeti Akadémia hallgatója lett. Perlrott-Csaba Vilmosnál tanult Iványi-Grünwald Béla kecskeméti művésztelepén. Demény Pál visszaemlékezései szerint tanára volt még Iványi és Kernstok Károly is. Kassák Lajos körének is tagja volt, ő tervezte Kassák Ma című művészeti folyóiratának és a laphoz kapcsolódó néhány más kiadványának címlapját. Az első világháború alatt csatlakozott a Galilei Körből kiinduló háborúellenes mozgalomhoz, a forradalmi szocialistákhoz. Elsősorban olyan személyekkel állt kapcsolatban, mint Szabó Ervin, Duczyńska Ilona, Lengyel József, Sallai Imre, Korvin Ottó és Lékai János. Nem tett eleget a behívóparancsnak, bevonulás helyett katonaszökevényként Schiermeister Dávid álnéven laza illegalitásban élt. Több visszaemlékezésben, korabeli dokumentumban is ezen a néven szerepel. A Magyarországi Tanácsköztársaság alatt a IV. kerületi munkástanács egyik vezetője, egy ideig elnöke volt, a kommün bukása után Moszkvába szeretett volna eljutni, de a polgárháborús frontokon nem tudott átjutni. Harmadik kísérlete során tűnt el.

Eltűnése, halála 

Egyes források szerint Románián keresztül Szovjet-Oroszországba tartva veszett nyoma, ám ez feltehetően saját konspirációs célú közlésén alapult. Valójában Lengyelországon keresztül akart eljutni Moszkvába egy hadifogoly szállítmánnyal, de – Kaganovics beszámolója szerint, aki szintén ezen a vonaton utazott – a szovjet határ közelében lengyel katonákkal keveredett tűzharcba, és eközben vesztette életét.

Művei

Kevés műve maradt fenn. Mindössze néhány linómetszete és grafikája. Kortársainak többsége, így Kassák se tartotta igazán tehetségesnek, bár pályája legelején halt meg.

Emlékezete 

Szokatlan aktivitása miatt sok korabeli művész, galileista, háborúellenes aktivista, forradalmi szocialista, kommunista visszaemlékezéseiben jelenik meg.

Megjegyzések

Jegyzetek

Források 

 Lengyel József: Mérni a mérhetetlent. 2. köt. (http://mek.oszk.hu/06400/06408/html/02.htm – a letöltés ideje: 2016. május 14.)
  Kassák Lajos: Egy ember élete. (http://dia.jadox.pim.hu/jetspeed/displayXhtml?docId=0000002675&secId=0000459042&mainContent=true&mode=html – a letöltés ideje: 2016. május 14.)
 Demény Pál: „A párt foglya voltam”. Budapest, Medvetánc Könyvek, 1988
 Demény Pál: Zárkatársam, Spinoza. Bp., Akadémiai, 1989

 Tardos Márton: Társadalom (Mozgó Világ, 14. évf. 1. sz.  36. old. / Google könyv) – 1988
 Muraközy László: Az infrastruktúra és a magyar gazdaság teljesítőképessége (Társadalmi szemle, 43. kötet 46-51. old. / Google könyv) – 1988

1896-ban született személyek
1919-ben elhunyt személyek
Magyar festők
Magyar grafikusok
A Galilei Kör tagjai
Forradalmi szocialisták
Budapesten született személyek
Családi nevüket magyarosított személyek
Demény Ottóig Goldschmied , egyes visszaemlékezésekben bujkáláshoz használt álnevén Schiermeister Dávid ) ( Budapest , december – Lengyelország , október ) magyar festő , grafikus , háborúellenes aktivista , Demény Pál bátyja . Családja Liberális polgári családból származott , amelynek kiterjedt rokonságához tartozott Jászi Oszkár és Madzsar József családja is . Apai nagyszülei Goldschmied Jakab és Silberberg Ilona voltak . Szülei Goldschmiedtól Demény ) Adolf ( közéletben Andor ) posztókereskedő , tőzsdeügynök és Goldschmied Aranka . Testvérei Demény Pál és Imre voltak . Életpályája A reáliskolát abbahagyta , és egy műbútor-asztalosnál készített terveket , majdtól a Budapesti Képzőművészeti Akadémia hallgatója lett . Perlrott-Csaba Vilmosnál tanult Iványi-Grünwald Béla kecskeméti művésztelepén . Demény Pál visszaemlékezései szerint tanára volt még Iványi és Kernstok Károly is . Kassák Lajos körének is tagja volt , ő tervezte Kassák Ma című művészeti folyóiratának és a laphoz kapcsolódó néhány más kiadványának címlapját . Az első világháború alatt csatlakozott a Galilei Körből kiinduló háborúellenes mozgalomhoz , a forradalmi szocialistákhoz . Elsősorban olyan személyekkel állt kapcsolatban , mint Szabó Ervin , Duczyńska Ilona , Lengyel József , Sallai Imre , Korvin Ottó és Lékai János . Nem tett eleget a behívóparancsnak , bevonulás helyett katonaszökevényként Schiermeister Dávid álnéven laza illegalitásban élt . Több visszaemlékezésben , korabeli dokumentumban is ezen a néven szerepel . A Magyarországi Tanácsköztársaság alatt a IV. kerületi munkástanács egyik vezetője , egy ideig elnöke volt , a kommün bukása után Moszkvába szeretett volna eljutni , de a polgárháborús frontokon nem tudott átjutni . Harmadik kísérlete során tűnt el . Eltűnése , halála Egyes források szerint Románián keresztül Szovjet-Oroszországba tartva veszett nyoma , ám ez feltehetően saját konspirációs célú közlésén alapult . Valójában Lengyelországon keresztül akart eljutni Moszkvába egy hadifogoly szállítmánnyal , de – Kaganovics beszámolója szerint , aki szintén ezen a vonaton utazott – a szovjet határ közelében lengyel katonákkal keveredett tűzharcba , és eközben vesztette életét . Művei Kevés műve maradt fenn . Mindössze néhány linómetszete és grafikája . Kortársainak többsége , így Kassák se tartotta igazán tehetségesnek , bár pályája legelején halt meg . Emlékezete Szokatlan aktivitása miatt sok korabeli művész , galileista , háborúellenes aktivista , forradalmi szocialista , kommunista visszaemlékezéseiben jelenik meg . Megjegyzések Jegyzetek Források Lengyel József : Mérni a mérhetetlent. köt . ( http://mek.oszk.hu/06400/06408/html/02.htm – a letöltés ideje : május ) Kassák Lajos : Egy ember élete . ( http://dia.jadox.pim.hu/jetspeed/displayXhtml?docId=0000002675&secId=0000459042&mainContent=true&mode=html – a letöltés ideje : május ) Demény Pál : „ A párt foglya voltam” . Budapest , Medvetánc Könyvek , Demény Pál : Zárkatársam , Spinoza . Bp. , Akadémiai , Tardos Márton : Társadalom ( Mozgó Világ , évf. sz. old . / Google könyv ) – Muraközy László : Az infrastruktúra és a magyar gazdaság teljesítőképessége ( Társadalmi szemle , kötet old . / Google könyv ) – 1896-ban született személyek 1919-ben elhunyt személyek Magyar festők Magyar grafikusok A Galilei Kör tagjai Forradalmi szocialisták Budapesten született személyek Családi nevüket magyarosított személyek